Jürgen Croy

Jürgen Croy (s. 19. lokakuuta 1946 Zwickau) on saksalainen entinen jalkapalloilija.

Ura 
Croy aloitti seurajalkapallon vuonna 1956 BSG Aktivist Karl Marx Zwickaussa, josta hän nousi vuonna 1963 BSG Sachsenring Zwickaun reservijoukkueeseen. Pelattuaan kaksi kautta reservijoukkueessa, Croy nostettiin edustusjoukkueeseen. Vuodesta 1975 lähtien hän toimi joukkueen kapteenina. Croy lopetti ammattilaisuransa kauden 1980–1981 jälkeen. Peliuransa jälkeen Croy toimi Zwickaun päävalmentajana vuosina 1984–1988.

Croy pelasi maansa juniorimaajoukkueiden lisäksi DDR:n maajoukkueessa. Hän voitti olympialaisissa kulta- ja pronssimitalit. Lisäksi Croy oli mukana vuoden 1974 MM-kisoissa. Kaiken kaikkiaan Croy edusti maataan 94 maaottelussa.

Lähteet 

Itäsaksalaiset jalkapallovalmentajat
Itäsaksalaiset olympiavoittajat
Itäsaksalaiset jalkapallomaalivahdit
Vuonna 1946 syntyneet
Elävät henkilöt